యూపీఏకు త్వరలో గుడ్బై?.. మోదీతో భేటీకోసం విదేశం నుంచి ఆగమేఘాలపై తిరిగొచ్చిన స్టాలిన్న్యూఢిల్లీ, నవంబర్ 8 (ఆంధ్రజ్యోతి): ప్రధాని నరేంద్ర మోదీ చైన్నైలో డీఎంకే అధినేత కరుణానిధిని కలవడం రాజకీయంగా ప్రకంపనలు రేపుతూనే ఉంది. బీహార్ లో నితీష్ కుమార్ మాదిరే కరుణానిధి కూడా యూపీఏకి గుడ్ బై చెబుతారన్న అభిప్రాయాలు బలంగా వ్యక్తమవుతున్నాయి. ప్రస్తుతం  జరుగుతున్న కొన్ని రాజకీయ పరిణామాలు అవే సూచిస్తున్నాయని ఢిల్లీలో అధికార వర్గాలంటున్నాయి.  బుధవారం నాడు పెద్ద నోట్ల రద్దు-వ్యతిరేక దినాన్ని డీఎంకే పాటించినా నామ్ కే వాస్తేగానే సాగింది. ప్రస్తుతం వ్యవహారాలు నడుపుతున్న కరుణానిధి వారసుడు స్టాలిన్ కూడా కోయంబత్తూరులో నల్ల బ్యాడ్జీ ధరించి కాసేపు నిరసనలో పాల్గొన్నారు. ఇక మరో పెద్ద సంకేతం... 2-జి కేసు తీర్పు వాయిదా.  2జి కుంభకోణం కేసుపై తీర్పును డిసెంబర్ 5 వరకు వాయిదా వేస్తూ ఢిల్లీలోని పాటియాలా కోర్టు ప్రత్యేక జడ్జి ఓపీ సైనీ నిర్ణయం తీసుకున్నారు. ఈ తీర్పు గనుక కనుక వెలువడితే మాజీ కేంద్రమంత్రి రాజా సంగతి అటుంచి, కరుణానిధి కూతురు, రాజ్యసభ సభ్యురాలైన కనిమొళి రాజకీయ భవితవ్యం అంతమవుతుంది. రాజ్యసభకు ఆమె అనర్హురాలవుతారు. మరో 11 ఏళ్ల వరకు ఆమె పోటీ చేయడానికి వీలుండదు.   నిజానికి నిన్న మొన్నటి వరకూ కరుణానిధి బీజేపీ అంటే మండిపడేవారు. పలు సార్లు మోదీ ప్రభుత్వంపై నిప్పులు గక్కారు. ఇపుడు పరిస్థితి మారిపోయింది.  మోదీ  వస్తున్నారని తెలియగానే కరుణానిధి కుమారుడు స్టాలిన్ ఆగమేఘాలపై విదేశాలనుంచి వచ్చారు. స్టాలిన్, ఆయన సోదరి కనిమొళి చిరునవ్వులు చిందిస్తూ మోదీతో మాట్లాడారు. నరేంద్ర మోదీ కరుణానిధిని క లుస్తున్నారని  తమిళనాడు బీజేపీ ఇన్ ఛార్జి ముర ళీధర్ రావు మంగళవారం ఉదయం 8-45 కు ట్వీట్ ఇచ్చేంతవరకూ వారి కలయిక గురించి ఎవరికీ తెలియదు.. దినతంతి కార్యక్రమంలో పాల్గొనడమే తప్ప ప్రధాని కార్యక్రమ షెడ్యూల్లో ఈ భేటీ ప్రస్తావన లేదు. స్టాలిన్ తన విదేశీ పర్యటనను ఆపేసుకొని  తిరిగి వచ్చారంటే కొద్ది రోజుల క్రితం నుంచే తెరవెనుక మంతనాలు జరుగుతుండాలి.. అంతఃకలహాలతో ఛిద్రమైన అన్నాడీఎంకే కంటే అధికారంలోకొచ్చే డీఎంకేయే బెటరని అంచనాకొచ్చిన బీజేపీ అగ్రనాయకత్వం ఆ దిశగా స్టాలిన్తో తెరవెనుక మంత్రాంగం సాగించినట్లు స్పష్టమవుతోంది.
upaku twaralo gudbai?.. modiitoe bhetikosam videsam nunchi aagameghaalapai tirigochina stalinneudilly, navambar 8 (aandhrajyoti): pradhaani narendra modii chainnailo dmca adhinetha karunaanidhini kalavadam raajakeeyamgaa prakampanalu reputune undi. beehar loo nitish kumar madire karunanidhi kuudaa upaki gud bai chebutaranna abhipraayaalu balangaa vyaktamavutunnaayi. prastutam  jarugutunna konni rajakeeya parinaamaalu ave suuchistunnaayani dhilleelo adhikara vargaalantunnaayi.  budhavaaram naadu pedda notla raddu-vyatireka dinaanni dmca patinchina nam kee vaastegaane saagindi. prastutam vyavahaaraalu naduputunna karunanidhi vaarasudu stallin kuudaa koyambatturulo nalla byadji dharinchi kasepu nirasanalo paalgonnaaru. ika maro pedda sanketam... 2-ji kesu teerpu vaayidaa.  2ji kumbhakonam kesupai teerpunu dissember 5 varaku vaayidaa vestu dhilleelooni patiala kortu pratyeka jadji opee sainee nirnayam teesukunnaru. ee teerpu ganuka kanuka veluvadithe maji kendramantri raja sangati atunchi, karunanidhi koothuru, rajyasabha sabhyuraalaina kanimoli rajakeeya bhavitavyam antamavutundi. rajyasabhaku aame anarhuraalavutaaru. maro 11 ella varaku aame poty cheyadaaniki veelundadu.   nijaaniki ninna monnati varakuu karunanidhi bgfa ante mandipadevaaru. palu saarlu modii prabhutvampai nippulu gakkaru. ipudu paristhiti maaripoyindi.  modii  vastunnaarani teliyagaane karunanidhi kumarudu stallin aagameghaalapai videsaalanunchi vachaaru. stallin, aayana sodari kanimoli chirunavvulu chindistuu modiitoe matladaru. narendra modii karunaanidhini ka lustunnarani  tamilanadu bgfa in chaarji mura leedhar raavu mangalavaaram udayam 8-45 ku tweet ichentavarakuu vaari kalayika gurinchi evariki teliyadu.. dinatanti kaaryakramamlo palgonadame tappa pradhaani karyakrama shedullo ee bheti prastaavana ledu. stallin tana videshee paryatananu aapesukoni  tirigi vacharante koddi rojula kritam nunche teravenuka mantanaalu jarugutundaali.. antahkalahaalatho chidramaina annadienke kante adhikaaramlokochhe dmca betarani anchanaakochina bgfa agranayakatvam aa disagaa stalintho teravenuka mantraangam saaginchinatlu spashtamavutondi.